Diari Oficial de la Generalitat Valenciana


Sumari del DOGV 5114, del 14-10-2005 (2005/10964)

RESOLUCIÓ de 12 de setembre de 2005 de la directora general de Gestió del Medi Natural de la Conselleria de Territori i Habitatge, per la qual s'ordena la part dispositiva de les declaracions d'impacte ambiental.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/10639


Data del document
:   12-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Villena
    * Olocau
    * Alcora, l'
    * Castelló de la Plana
    * Onda
    * Vinalesa
    * impacte ambiental

RESOLUCIÓ de 12 de setembre de 2005 de la directora general de Gestió del Medi Natural de la Conselleria de Territori i Habitatge, per la qual s'ordena la part dispositiva de les declaracions d'impacte ambiental. [2005/X10535]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracions d'impacte ambiental.
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent als expedients 420/00-AIA Villena, 321/03-AIA Olocau, 141/04-AIA Castelló, 423/02-AIA Vinalesa, 417/03-AIA Onda i 124/04-AIA l'Alcora, que segons el Reglament aprovat per Decret 162/1990 estableix l'obligatorietat de publicar-les.
  
València, 12 de setembre de 2005.- La directora general de Gestió del Medi Natural: Concepción Maroto Álvarez.
  
Declaració d'impacte ambiental
  
Expedient: 420/00-AIA
  
Títol: Obertura d'un desballestador de vehicles automòbils
  
Promotor: VILLENA 2000 SPORT SL
  
Autoritat substantiva: Ajuntament de Villena
  
Localització: Paratge la Solana. Ctra. de Biar, km 2. Villena. Alacant
  
Descripció del projecte
  
1. Descripció de les característiques més rellevants de l'actuació prevista
  
L'objecte del projecte és la instal·lació d'un ballestador de vehicles-automòbils.
  
L'activitat consisteix en la compra de vehicles avariats o accidentats, donats per les companyies asseguradores com a sinistre total, per a desballestar-los i vendre als tallers de vehicles-automòbils les peces en bon estat. El material no vendible i metàl·lic es facilitarà a les indústries siderometal·lúrgiques perquè el fonguen. Les parts dels vehicles potencialment contaminants com bateries, pneumàtics i olis lubricants, seran recollides per empreses especialitzades.
  
La indústria se situa en sòl urbà d'ús industrial, en un solar de 10.851 m², totalment encerclat, on es troben les edificacions següents:
  
- Nau de venda d'accessoris: 590,4 m²
  
- Nau de reciclatge: 349 m²
  
- Oficina: 125,4 m²
  
Tramitació administrativa
  
En data 29 de setembre de 2000, l'Ajuntament de Villena va remetre el projecte d'activitat, el projecte de protecció contra incendis i l'estudi d'impacte ambiental del projecte de referència, juntament amb l'expedient municipal de llicència d'activitat incoada a petició de VILLENA 2000 SPORT SL.
  
L'estudi d'impacte ambiental, ha estat sotmés a informació pública mitjançant un anunci publicat en el DOGV. núm. 3899, de data 18 de desembre de 2000, i no s'hi han presentat al·legacions.
  
Afeccions legals
  
La indústria sol·licita la llicència municipal d'activitat per a la instal·lació d'un desballestador d'automòbils. Estació de transferència de residus no perillosos, atorgada per l'Ajuntament de Villena. Igualment, haurà d'obtenir el permís d'abocament a la xarxa municipal de clavegueram, d'acord al model d'ordenança d'abocaments a la xarxa municipal de clavegueram, elaborat per l'entitat de sanejament en col·laboració amb la Federació Valenciana de Municipis i Províncies.
  
Durant el funcionament normal d'aquesta, la indústria gestionarà i generarà diversos residus, per la qual cosa haurà de sol·licitar les corresponents autoritzacions administratives atorgades per la Direcció General de Qualitat Ambiental de la Conselleria de Territori i Habitatge de la Generalitat Valenciana.
  
Consideracions ambientals
  
1. Elements ambientals que poden veure's afectats de forma important per l'actuació
  
Ens trobem en una zona bàsicament agrícola. La inexistència de vegetació autòctona, la flora i fauna està fonamentada en l'explotació agrícola dels terrenys i en la proximitat al nucli urbà. Domina el cultiu de secà, i es presenten alguns regadius en els fons de les valls i zones al·luvials.
  
2. Identificació, descripció i valoració dels impactes més rellevants
  
L'aspecte ambiental que pot veure's més directament afectat per l'exercici de l'activitat és el medi hídric. Les aigües superficials del llit del riu Vinalopó, com també les aigües subterrànies poden ser afectades per vessaments ocasionals o abocaments incontrolats.
  
3. Consideracions sobre les mesures correctores i el Programa de vigilància ambiental
  
L'estudi d'impacte ambiental ha previst entre altres les següents mesures correctores, les quals s'encaminen a minimitzar els impactes derivats de l'actuació prevista.
  
- S'hauran d'emmagatzemar els vehicles a arran de sòl, de manera que no superen les dues alçàries i la incidència visual des de la carretera quede minimitzada. Al mateix temps, es col·locaran pantalles visuals vegetals, de fulla persistent, que obstaculitzen la visió del parc mòbil emmagatzemat.
  
- Per a evitar la possible contaminació de les aigües subterrànies o superficials, dels possibles vessaments que puguen originar-se, la zona on es depositen els vehicles recollits, disposarà d'una solera de 0,15 m de formigó amb 5 cm de capa impermeabilitzant per a evitar-ne les filtracions.
  
- Es disposaran albellons connectats a una fossa sèptica de fibra de vidre, per a canalitzar els vessaments, aquesta haurà de disposarà de diversos compartiments que per decantacions successives separen olis i greixos, que seran recollits periòdicament per un gestor autoritzat.
  
Pel que fa al programa de vigilància ambiental, tindrà com a objecte establir un sistema que garantisca el compliment de les indicacions i les mesures protectores i correctores contingudes en l'estudi d'impacte ambiental. A manera de síntesi, cal destacar els aspectes bàsics objecte de control ambiental següents:
  
- Separar adequadament i no mesclar els residus perillosos, i evitar particularment mescles que comporten un augment de perillositat o que en dificulten la gestió.
  
- Envasar i etiquetar els recipients que continguen residus perillosos de forma reglamentària.
  
- Portar un registre dels residus tòxics generats i destinació d'aquests.
  
Consideracions jurídiques
  
El projecte examinat queda tipificat en l'apartat 6-c) de l'annex I, del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'aplicació de la Llei 2/89, de 3 de març, de la Generalitat Valenciana, d'impacte ambiental
  
L'expedient ha observat els tràmits prevists en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/89, de 3 de març, de la Generalitat Valenciana i en les altres disposicions que hi són d'aplicació.
  
L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, l'obertura d'un desballestador de vehicles automòbils, promogut per l'empresa VILLENA 2000 SPORT SL, sempre que aquest es desenvolupe amb les previsions de l'estudi d'impacte ambiental i amb els condicionants establerts en l'apartat segon.
  
Segon
  
Com a condicions addicionals que s'han de complir s'hi estableixen les següents:
  
1. Els residus gestionats, per la indústria durant el funcionament norma d'aquesta, seran adequadament emmagatzemats, etiquetats i lliurats a un gestor autoritzat, segons la Llei 10/2000, de 12 de desembre, de residus. Açò inclou l'obtenció de les autoritzacions administratives per a la gestió de residus que atorga la Direcció General de Qualitat Ambiental de la Conselleria de Territori i Habitatge.
  
2. Haurà de preveure's una zona en l'interior de la nau industrial destinada únicament a l'emmagatzematge en trànsit dels residus perillosos recollits per error i els produïts durant el funcionament normal i manteniment de les instal·lacions.
  
3. En les zones destinades a la recepció, classificació i agrupament, condicionament i emmagatzematge temporal dels diversos residus, es disposarà d'una solera impermeable.
  
4. Haurà d'implementar-se una xarxa de drenatge d'aigües pluvials, executant la solera de la parcel·la amb pendents que formen conques vessants cap a embornals, pous de registre i conduccions de PVC, per a l'evacuació de pluvials, i cuidar que els pendents no conduïsquen les aigües d'escorriment cap a les zones d'emmagatzematge de residus.
  
5. Haurà d'instal·lar-se una arqueta separadora de greixos, olis i sòlids en suspensió abans de la connexió final de la conducció d'aigües pluvials d'escorriment.
  
6. Dins del programa de vigilància ambiental, es constatarà, mitjançant anàlisis periòdiques (almenys una vegada a l'any), que les aigües residuals abocades a la xarxa de clavegueram no superen els nivells recollits per les ordenances municipals o en el model d'ordenances desenvolupat conjuntament per l'entitat de sanejament de la Generalitat Valenciana i la Federació Valenciana de Municipis i Províncies. Amb aquest fi, haurà d'instal·lar-se una arqueta per a la presa de mostres abans de la connexió del col·lector d'eixida de la indústria amb el clavegueram municipal. Una còpia del resultat de les analítiques comparades amb els límits d'abocament es remetrà a l'organisme que autoritza l'abocament, açò és, l'Ajuntament de Villena.
  
7. Respecte al nivell de sorolls transmesos a l'exterior, haurà de complir-se el que estableix el títol lV, capítol ll, condicions acústiques de les activitats comercials, industrials i de serveis i en el títol ll, capítol ll, nivells de pertorbació, de la Llei 7/2002, de 3 de desembre, de la Generalitat Valenciana de protecció contra la contaminació acústica. Si se sobrepassaren els límits, haurà de procedir-se a completar el tancament de la nau en la part que correspon a la zona de condicionament de residus.
  
8. Per a l'emmagatzematge de residus líquids o que per l'alt contingut líquid d'aquests puguen generar abocaments es disposarà de cubetes o sistemes de recollida que garantisquen el confinament dels possibles vessaments. Cada cubeta o recipient de recollida de vessaments accidentals ha de tenir com a mínim el volum de l'envàs més gran o el 10% del total (la major d'ambdues quantitats). Les cubetes i sistemes de recollida de vessaments hauran de ser individuals per a cada tipus de residus la mescla dels quals en cas de vessament comporte augment de la seua perillositat o dificulten la gestió d'aquests. Les instal·lacions es dissenyaran i executaran d'acord amb la ITC-MIE APQ-001, d'emmagatzematge de líquids inflamables.
  
9. Periòdica vigilància de les instal·lacions en general per a, si n'és el cas, actuar contra la propagació de possibles plagues.
  
10. Altres condicionants ambientals que s'establisquen a través de les autoritzacions sectorials que hi siguen d'aplicació.
  
11. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a la Conselleria de Territori i Habitatge, Direcció General de Qualitat Ambiental, que establirà si procedeix l'aplicació de noves mesures correctores.
  
12. Caldrà ajustar-se a qualsevol altra condició de caràcter ambiental que establisca en el seu moment la Direcció General de Qualitat Ambiental a través de la preceptiva autorització administrativa.
  
Tercer
  
Notificar a les parts interessades que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.
  
Quart
  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.
  
València, 5 de juliol de 2004.- El director general de Gestió del Medi Natural: Javier Gómez Martín.
  
Declaració d'impacte ambiental
  
Expedient: 321/7656DTZ
  
Promotor: Conselleria d'Agricultura, Pesca i Alimentació
  
Autoritat substantiva: Ajuntament d'Olocau
  
Objecte projecte: Obres d'interés general per a la millora de la Comunitat de Regants de Bétera
  
Localització: Al paratge Pla de Marco al terme municipal d'Olocau (València)
  
Descripció del projecte
  
L'objecte del projecte és la construcció d'un embassament per a l'emmagatzematge d'aigua per al reg per a la Comunitat de Regants de Bétera. La parcel·la en què se situa l'embassament té una extensió de 52.000 m² se situa en un tàlveg natural. L'embassament està constituït per un buidatge de la parcel·la I tancament amb terraplens amb pendents tant aigües amunt com aigües avall 1,75H: 1V, de materials solts, formats pel material procedent de l'excavació amb impermeabilització interior formada per una pantalla d'aglomerat asfàltic.
  
La capacitat d'emmagatzematge és de 189.080 m³, amb una alçària de terraplens de 9,80 m. i un resguard d'1,15 m. des de cota de coronació. La superfície ocupada serà de 38.000 m².
  
Es projecten dispositius d'ompliment i buidatge de la bassa, com també un ramal de reintegrament del cabal de la bassa a la xarxa general de la Comunitat de Regants. Aquest últim es realitza mitjançant una canonada de polièster DN 900, de 1.250 m de longitud que discorrerà entre el barranc i la urbanització Pla de Marco per camps de cultiu.
  
Es projecten dispositius per al drenatge de les aigües eventualment filtrades a través del fons i talussos de la bassa. Per a garantir el pas de les aigües d'escorriment en el sector oest de la bassa es projecta un marc de formigó armat de dimensions 2 x 1,50 m. Amb capacitat per a 11 m³/s que serveix també per a la connexió del sobreeixidor superior projectat. Per a les aigües que provinguen del sector oriental de la bassa es preveu la col·locació d'una doble canonada de formigó armat de diàmetre 1.200 mm. Ambdós drenatges aboquen al barranc existent aigües avall de la bassa que es canalitza en els primers 45 m d'aquesta per evitar-ne la soscavació, mitjançant escullera en el fons i gàbies de gabions en el peu dels talussos fins a una alçària de 2 m.
  
Es dota la infraestructura projectada de sistema de telemesura de cabals d'entrada i eixida i nivells màxim, mínim i desbordament.
  
Es generaran uns excedents de 118.335 m³, que es transportaran a un abocador.
  
Tramitació administrativa i contingut d'informe
  
La Direcció General de Modernització d'Estructures Agràries i Desenvolupament Rural es va remetre una còpia del projecte i estudi d'impacte ambiental corresponent.
  
Es van efectuar consultes als organismes següents:
  
- Ajuntament d'Olocau: formula les següents al·legacions i observacions contingudes en l'informe de l'arquitecte municipal:
  
- D'acord amb el vigent PGOU el sòl està qualificat com a no urbanitzable protegit de regadiu considerant-lo adequat a l'activitat projectada.
  
- Respecte a les normes d'edificació, s'indica que la infraestructura urbanística que ha de realitzar-se resoldrà l'accés a la instal·lació com també aquells que vinguen afectats per aquesta. També ha de tenir en compte el perill de formació de dic interrompent revingudes en estar situada en un tàlveg.
  
- Respecte als punts 3.B al 3.F és evident que les normes reflectides en el PGOU no preveuen una instal·lació d'aquestes característiques, però fem constar que no es compleix el punt 3.B. la parcel·la té una extensió de 51.000 m², la superfície ocupada és de 38.000 m² (superior al 20%), el punt 3.C no compleix la separació a límits de 10 m i el punt 3.F no compleix la separació a sòl urbanitzable.
  
- Com a activitat qualificada en estar tocant la urbanització Pla de Marco seria qualificada com a molesta i seria necessari adoptar les següents mesures correctores: que la instal·lació transmeta menys de 35 dB (A) als habitatges confrontants i que dispose de plantacions vegetals o sistemes zoològics que compensen la possible creació de plagues d'insectes.
  
- Com a infraestructura d'interés comunitari hauria d'autoritzar-se la utilització d'aquesta en cas de necessitat pública, per exemple, com a embassament d'aprovisionament d'aigua per a apagar incendis.
  
- Servei de Prevenció i Planificació de la Direcció General d'Interior: Informe de 5 d'abril de 2004.
  
Respecte al projecte considera rellevant l'existència de risc sísmic i la possibilitat que influïsca en el risc d'inundacions aigües avall en la conca del Carraixet.
  
En el seu informe considera necessari que el projecte es revise incloent un apartat d'accions sísmiques considerant l'acceleració bàsica de la zona (0,04 g per a Olocau) i que s'estudie l'estabilitat dels talussos i els càlculs estructurals des de la hipòtesi de risc sísmic.
  
Hauria d'estudiar-se novament el risc potencial de la bassa i considerar la possible afecció o increment del risc d'inundació aigües avall i la possible afecció a la CV-25.
  
Respecte a aquest últim punt l'informe indica: quant al possible increment del risc d'inundacions aigües avall, en l'annex núm. 17, en plantejar l'escenari de ruptura més desfavorable, o siga el d'embassament ple fins al llindar de sobreeixidor i una precipitació de 500 anys de període de retorn, estableix un cabal màxim per a l'ona de ruptura de 513 m³/s, i de 500 m³/s per al cas únicament de ruptura sense precipitació.
  
Entre els valors anteriors existeix únicament una diferència de 13 m³/s, prou inexplicable quan en l'annex núm. 5, estudi hidrològic, que analitza els cabals d'escorriment per a l'entorn de la bassa, o siga la que interceptaria la parcel·la de la bassa, ja dóna uns resultats de 17 m³/s. Tampoc s'ha considerat que les precipitacions afectarien una zona més àmplia dels llits del barranc de Zafra i el de Carraixet.
  
A part de l'anterior, com a zona d'estudi només s'ha considerat l'existent entre la bassa i el tram del barranc de Zafra fins a la trobada d'aquest amb el del Carraixet, quan les problemàtiques de la zona d'inundació és molt elevada en aquest últim. El projecte de canalització del tram del Carraixet comprés entre Bétera i el sifó de la séquia de Rascaña, considerava un cabal d'avinguda de 800 m³/s i el cabal d'escorriment de la resta de la conca, és possible que se sobrepasse el cabal esmentat i es provocaren danys.
  
S'ha observat també que hi ha un punt conflictiu en el llit del barranc de Zafra, en concret els ponts antic i nou de la carretera CV-25, que segons podem observar en fotografia adjunta redueixen en gran manera el llit natural del barranc. Aquest punt no ha sigut tractat en l'estudi.
  
S'ha sotmés l'estudi d'impacte ambiental al tràmit d'informació pública, i no s'hi han produït al·legacions al mateix com certifiquen el cap de negociat d'Informació i Registre d'aquesta Conselleria i el secretari de l'Ajuntament d'Olocau, amb l'excepció de les al·legacions i observacions formulades per l'Ajuntament mateix i reflectides anteriorment.
  
Afeccions legals
  
El projecte comprén la canalització d'un xicotet barranc en un tram de 45 metres per la qual cosa haurà d'obtenir la corresponent autorització de la Confederació Hidrogràfica del Xúquer.
  
El projecte es troba dins de l'àmbit del Pla d'ordenació dels recursos naturals de la Serra Calderona (PORN) en la zona d'influència, en l'àrea de predomini agrícola.
  
Consideracions ambientals
  
1. Elements ambientals que poden veure's afectats de forma important pel projecte
  
Les obres se situen en un tàlveg ocupat por antics camps de cultiu de secà sobre materials quaternaris, de relleu suau o ondulat, en el qual hi ha un xicotet barranc que parteix de la zona sud d'un dels bancals que limita la zona d'actuació, i connecta amb el barranc de Zafra. Juntament amb aquest xicotet tàlveg i entre el barranc de Zafra i la carretera que dóna accés al poble d'Olocau hi ha un xicotet relleu muntanyós ocupat actualment per una urbanització en la seua major part i que limitarà en l'extrem nord d'aquesta amb la futura bassa. Aquest relleu en la part inferior d'aquest està ocupat per camps de cultiu de secà.
  
La zona d'ubicació de l'embassament està ocupada per antics camps de cultiu de secà de garroferes, oliveres i ametlers, sense quasi permanència de testimonis d'aquests cultius. La zona ha sigut envaïda per matolls de baix port tipus timoneda (Thymus Vulgaris, Teucrium polium, etc.) i pastius vivaços dominats per Oryzopsis miliacea i Hyparrhenia hirta, amb taques de matolls tipus aliagar-romeral. En alguns marges i al peu del relleu on se situa la urbanització hi ha exemplars d'espècies d'etapes més avançades de la successió vegetal: Quercus coccifera (coscoll), Juniperus oxycedrus (càdec), etc.
  
En el xicotet barranc sobre el qual s'actuarà hi ha albadars (Anthyllis cytisoides) amb Agave americana, margalló (Chamaerops humilis), algun exemplar de pi blanc (Pinus halepensis), coscoll i càdec. És un barranc de xicotetes dimensions, alterat i entre camps de cultius, que presenta un valor ambiental baix.
  
La zona presenta un valor ambiental mitjà - baix.
  
Els elements ambientals que poden veure's afectats serien: el sòl, el paisatge, la vegetació, la fauna i la població.
  
En l'estudi s'indica que no es veuran afectats camins ramaders ni elements d'interés històric, arqueològic, paleontològic o antropològic.
  
2. Identificació i valoració dels impactes
  
L'impacte sobre la vegetació, fauna i sòl es considera moderat ateses les característiques de la zona i l'actuació.
  
Es produirà un canvi en el paisatge per modificació de la morfologia del terreny en generar-se en una zona deprimida uns terraplens de 9,8 m. d'alçària. Aquests terraplens en la zona limítrofa amb la urbanització de pla de Marco tindran una alçària que superarà en 1,5 a 2 m aproximadament la base dels xalets més pròxims, situats al sud - sud-est de l'embassament. Aquestes edificacions se situen aproximadament a una distància dels terraplens d'aproximadament 20 m.
  
Respecte a la realització de les obres: excavacions, formació de terraplens, discórrer de maquinària i camions, per la generació de pols i sorolls, s'ha de destacar l'impacte sobre la població, part de les edificacions que componen la urbanització pla de Marco, i s'estima necessari adoptar mesures preventives i correctores. També pot afectar la generació de pols als cultius pròxims.
  
L'actuació de la canalització de 45 m del xicotet barranc que desemboca en el de Zafra es considera que presenta un impacte moderat ateses les característiques del mateix.
  
L'actuació de la canalització soterrada de lliurament des de l'embassament fins a la connexió amb la xarxa existent de la Comunitat de Regants s'estima que ocasionarà un impacte moderat, i s'han d'adoptar, això no obstant, mesures preventives i correctores.
  
Es considera que el projecte és acceptable des del punt de vista ambiental sempre que s'adopten una sèrie de mesures preventives i correctores.
  
3. Consideracions sobre la proposta de mesures correctores i del programa de vigilància ambiental
  
De l'estudi es destaquen les següents mesures preventives i correctores:
  
- Si durant les excavacions i moviments de terres es produeixen condicions meteorològiques adverses, com ara prolongada absència de pluges o vents forts, es procedirà al reg de les pistes d'accés en aquells trams concrets en què es preveja l'alçament de quantitats importants de pols com a conseqüència dels treballs a realitzar.
  
- S'evitarà l'alçament de pols en les operacions de càrrega i descàrrega de materials, com també l'apilament de materials fins en zones desprotegides del vent.
  
- Es limitarà la velocitat de circulació de vehicles lleugers d'obra per les pistes d'accés.
  
- També es proposen algunes mesures preventives: transport de materials solts en camions de caixa coberta amb lona i protegir els munts de terra de l'acció del vent mitjançant cobriment (lones, plàstics, etc.) fins al moment de transport a abocador.
  
- Es recomana en l'època de menors precipitacions o en dies de vent durant la fase de construcció, l'humitejament de camins i pistes amb camions cisternes.
  
- Realització de xicotets orificis en la base del tanca de l'embassament per a permetre el pas de xicotets animals.
  
- Tanca perimetral de l'embassament.
  
- Recobriment de part de la superfície del terraplé amb roques extretes de pedrera local per a aconseguir una millor integració paisatgística.
  
- Retirada de terra vegetal de la zona i apilament i conservació fins al posterior ús d'aquesta en els terraplens de l'embassament. Implantació vegetal en els terraplens.
  
- Manteniment adequat i continuat de la maquinària que s'utilitze en el desenvolupament de l'obra.
  
- Comunicació immediata a la Conselleria de Cultura o a l'Ajuntament perquè ho comunique al seu torn a aquesta, de qualsevol troballa de restes o objectes de valor arqueològic que es descobrisquen durant l'execució de les obres.
  
- En el programa de vigilància ambiental s'indica que en el moment de realitzar-se les excavacions i moviments de terres es trobarà present un tècnic arqueòleg.
  
Es considera necessari adoptar mesures preventives i correctores addicionals a les propostes en l'estudi per a reduir l'impacte ambiental, en especial respecte a la integració en el paisatge, la generació de molèsties a la població, la gestió de residus de l'obra i l'obtenció de materials per a aquesta. S'estimen necessàries les mesures per a facilitar que animals que entren en l'embassament puguen eixir d'aquest.
  
S'estima necessari realitzar les revisions i estudis indicats en l'informe del Servei de Prevenció i Planificació de la Direcció General d'Interior. Igualment s'estima necessari incorporar les mesures correctores al·legades per l'Ajuntament relatives als sorolls generats per la instal·lació en funcionament i a la generació de plagues, com també l'ús en cas d'incendis.
  
Ha de tenir-se en compte que la Conselleria d'Agricultura mateix durà a terme un projecte d'obres d'interés general per a la Comunitat de Regants d'Olocau que comporta la realització de diversos embassaments, un d'ells situat molt pròxim i aigües amunt al de l'objecte d'aquesta declaració, i en aquest sentit hauran les obres de no interferir i coordinar-se, tenint-se en compte també aquesta circumstància respecte a l'informe de la Direcció General d'Interior.
  
Respecte al programa de vigilància ambiental s'estima d'importància la presència d'un especialista ambiental que haurà de posar especial atenció en el rigorós compliment de les mesures correctores i preventives establides, especialment respecte a la generació de molèsties a la població, podent adoptar mesures addicionals si es comprovara que les adoptades no són prou eficaces.
  
Consideracions jurídiques
  
El projecte es troba sotmés al procediment de declaració d'impacte ambiental, en estar inclòs en els supòsits prevists en l'annex I apartat 8e del Decret 162/1990, de 15 d'octubre del Consell de la Generalitat Valenciana pel qual s'aprova el Reglament per a l'execució de la Llei d'impacte ambiental.
  
El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'article 5é de la Llei d'impacte ambiental i concordants del reglament d'aquesta.
  
En l'expedient s'han observat els tràmits prevists en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.
  
L'article cinqué del Decret 162/90, de 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'impacte ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
L'article 56 del Decret 81/2003, de 27 de juny, del Consell de la Generalitat, pel qual s'estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, resolc:
  
Primer
  
Estimar acceptable, només a l'efecte ambiental, el projecte d'obres d'interés general per a la millora de la Comunitat de Regants de Bétera síties al paratge pla de Marco al terme municipal d'Olocau (València), el promotor del qual és la Conselleria d'Agricultura, Pesca i Alimentació, sense perjudici de l'obtenció prèvia de les autoritzacions sectorials que hi són d'aplicació, sempre que es duga a terme d'acord amb allò que s'ha indicat en l'estudi, així com els condicionants de l'apartat segon.
  
Segon
  
Condicionants per a la realització de les obres i el funcionament de l'activitat:
  
1. Compliment de les revisions i estudis previs que han de dur-se a terme d'acord amb l'informe de 5 d'abril de 2004 del Servei de Prevenció i Planificació de la Direcció General d'Interior de la Conselleria de Justícia i Administracions Públiques reflectits en aquesta declaració. Haurà d'obtenir-se informe favorable d'aquest organisme.
  
2. Atesa la proximitat de l'embassament núm. 2, del projecte d'obres d'interés general per a la Comunitat de Regants d'Olocau el promotor de la qual és també la Conselleria d'Agricultura, amb les obres objecte d'aquesta declaració, hauran de coordinar-se les mateixes per a evitar-ne la interferència i també es tindrà en compte aquesta circumstància respecte a allò que s'ha indicat en el condicionant núm. 1 d'aquesta declaració.
  
3. D'acord amb les al·legacions de l'Ajuntament la instal·lació en funcionament haurà de transmetre menys de 35 dB (A) als habitatges confrontants i disposar de mesures que eviten o reduïsquen al màxim la generació de plagues d'insectes. Igualment la infraestructura haurà de poder utilitzar-se per a l'aprovisionament d'aigua per a incendis.
  
4. Molèsties a població i impacte en cultius confrontants:
  
4.1. Hauran d'extremar-se les mesures preventives i correctores per a evitar molèsties, per sorolls i generació de pols, a la població, en especial als habitatges més pròxims a l'obra pertanyents a la urbanització pla de Marco, com també a la generació de pols que pot afectar cultius confrontants. El tècnic ambiental encarregat del seguiment de les obres haurà de posar especial atenció en aquest punt, de manera que si no es mostraren eficaces les mesures proposades s'adoptaran mesures addicionals.
  
4.2. S'efectuaran regs periòdics de camins i superfícies de l'obra, com també de les acumulacions temporals de materials que puguen generar pols. En aquest últim cas la mesura podria substituir-se pel cobriment amb lones. Fins que la implantació vegetal tinga efecte es duran a terme regs periòdics dels terraplens i superfícies que puguen generar pols.
  
4.3. Els camions que transporten materials fins que puguen generar pols es cobriran amb lones i l'abocament de materials fins s'efectuarà de manera que disposen d'humitat suficient per a evitar la generació de pols.
  
4.4. Es procurarà que, en les excavacions i formació de terraplens, la terra dispose en la mesura que es puga de la humitat adequada per a evitar la generació de pols, i s'extremarà aquesta atenció en les proximitats d'habitatges.
  
4.5. S'extremaran aquestes mesures en condicions meteorològiques adverses, forts vents o d'extrema sequedat.
  
4.6. Respecte a l'horari d'execució de les obres s'ajustarà, tenint en compte les característiques d'ús dels habitatges pròxims, de manera que es minimitzen les molèsties.
  
4.7. El camí d'accés i eixida a l'obra es triarà de manera que es minimitzen les molèsties a la població en la mesura que siga possible.
  
4.8. S'intentarà reduir en la mesura que es puga el període d'execució de l'obra.
  
5. Una vegada formats els terraplens es procedirà com més prompte millor a la revegetació d'aquest, mitjançant hidrosembra amb espècies herbàcies de ràpid creixement adaptades a les condicions ecològiques de la zona. A més s'efectuaran plantacions amb espècies arbustives autòctones, i es recomanen les següents: romer (Rosmarinus officinalis), espart (Stipa tenacissima), albaida (Anthyllis cytisoides), margalló (Chamaerops humilis), llentiscle (Pistacia lentiscus), càdec (Juniperus oxycedrus) i arç negre (Rhamnus lycioides). A peu de talús es duran a terme plantacions amb espècies arbòries, i es recomanen les següents: olivera (Olea europaea), garrofera (Ceratonia siliqua) i pi blanc (Pinus halepensis). S'efectuaran els regs necessaris per a garantir la implantació de la vegetació.
  
En el recinte de l'embassament les espècies utilitzades en les plantacions seran autòctones o de cultiu tradicional en la zona, i es recomanen les abans citades. No s'usaran Washingtonia robusta ni Pinus insignis.
  
Es procedirà també a la restauració de totes les zones afectades per les obres. En el barranc, en els marges superiors d'aquest depenent del grau d'afecció s'efectuaran plantacions amb les espècies recomanades.
  
6. Els materials sobrants d'excavacions que no puguen ser reutilitzats en la formació de terraplens, com també la resta de materials sobrants de les obres es retiraran a abocador autoritzat tan ràpidament com siga possible.
  
7. Cas de ser necessari l'ús de materials procedents de pedreres, aquests hauran de procedir de pedreres legalitzades.
  
8. Abans de l'inici de les obres es recorrerà la zona afectada directament per les obres: embassament, conduccions, barranc, etc. per a delimitar la zona d'actuació i minimitzar l'afecció a la vegetació. En la mesura que siga possible s'aprofitaran els exemplars d'olivera i garroferes de major port per a la seua trasplantament a peu dels terraplens que es formen.
  
9. Respecte a la fauna s'adoptarà alguna mesura per a facilitar la seua eixida de l'embassament cas de caure en ell, de manera que la superfície interior del mateix posseïsca rugositat suficient (per exemple disposant xarxes de pescador cada determinada distància o qualsevol altre mitjà que en facilite l'eixida).
  
Tercer
  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'impacte ambiental.
  
València, 5 de juliol de 2004.- El director general de Gestió del Medi Natural: Javier Gómez Martín.
  
Declaració d'impacte ambiental
  
Expedient: 141/04-AIA
  
Títol: Indústria per a la fabricació de paviments i revestiments ceràmics
  
Promotor: CERÁMICAS PEÑARROYA, SA
  
Autoritat substantiva: Direcció General de Qualitat Ambiental de la Conselleria de Territori i Habitatge de la Generalitat Valenciana
  
Localització: Carretera de Borriol, km 5,3 (Castelló)
  
Descripció del projecte
  
Objecte del projecte
  
CERÁMICAS PEÑARROYA, SA pretén desenvolupar l'activitat industrial de fabricació de paviments i revestiments ceràmics.
  
Antecedents
  
L'activitat que se sotmet a avaluació d'impacte ambiental se situa sobre sòl urbanitzable sense ordenació detallada, sector 03-SUI del PGOU de Castelló, qualificat com a industrial, i ha sigut, aquell, avaluat ambientalment, juntament amb la resta del municipi, en el marc del PGOU de Castelló de la Plana, i disposa aquest de declaració d'impacte ambiental de data 22 de febrer de 2000.
  
Caràcter de la declaració
  
La declaració d'impacte ambiental que conforma aquesta resolució forma part del procés d'autorització ambiental integrada en tràmit, en aplicació de la Llei 16/2002, d'1 de juliol, de prevenció i control integrats de la contaminació, i el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
Aquesta normativa determina el contingut i abast de l'autorització ambiental integrada, la finalitat del qual és integrar en una única resolució totes aquelles autoritzacions i pronunciaments sectorials en matèria d'abocaments d'aigües residuals, producció i gestió de residus i emissions a l'atmosfera, totes les quals són atribucions de la conselleria competent en matèria de medi ambient de la Generalitat, preceptius per a la implantació i posada en marxa de les instal·lacions sotmeses al règim de prevenció i control integrats de la contaminació a la Comunitat Valenciana.
  
En els casos en què així succeïsca i, al mateix temps, l'emplaçament ho permeta, procedeix excloure del contingut de la declaració d'impacte ambiental aquells aspectes que la Llei 16/2002, d'1 de juliol, de prevenció i control integrats de la contaminació, i el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana, reserven a la resolució administrativa que conté l'autorització ambiental integrada, a fi d'evitar duplicitats innecessàries en el procés d'anàlisi i valoració ambiental, com també en l'establiment de mesures correctores, protectores i la vigilància i control d'aquestes.
  
Cal considerar que l'avaluació d'impacte ambiental de les afeccions ambientals derivades de l'emissió de contaminants atmosfèrics, generació de residus, consum d'aigües i abocament d'aigües residuals, es realitza a través dels informes que emeten organismes i serveis competents en cadascuna de les matèries, els quals al seu torn són consultats pel departament que emet l'autorització ambiental integrada.
  
A la vista de l'article 22 del Decret 40/2004, l'autorització ambiental integrada contindrà, a banda de la declaració d'impacte ambiental, tota una sèrie d'apartats a través dels quals podran minimitzar-se els impactes directes sobre el medi abiòtic i la població. Els impactes ambientals directes seran sobre els quals més fàcilment es podran adoptar mesures correctores que, al seu torn, resultaran mesures preventives dels impactes indirectes sobre el medi natural biòtic, perceptual i social. Són les afeccions directes, les que durant el funcionament normal de les activitats IPPC poden donar-se sobre els treballadors i el medi natural inert o abiòtic (aire, sòl i aigua) i les indirectes, les que poden donar-se sobre el medi biòtic (flora, fauna i processos biòtics).
  
En conseqüència, la necessària coordinació administrativa entre els diversos departaments de la Conselleria de Territori i Habitatge, si més no exigeix que la declaració d'impacte ambiental, que és succeïda per una autorització ambiental integrada, limite l'àmbit de decisió d'aquesta als aspectes relacionats amb les afeccions directes a la fauna, flora, paisatge, espais naturals protegits, zones humides, formacions geomorfològiques d'interés, i altres aspectes d'entitat semblant.
  
Tramitació administrativa
  
En data 17 de maig de 2004 es rep, en l'Àrea d'avaluació ambiental de la Conselleria de Territori i Habitatge, un escrit procedent de l'Àrea de Qualitat Ambiental de l'esmentada Conselleria, segons el qual se sol·licita que es procedisca a l'avaluació de l'impacte ambiental de l'activitat de referència. A més, aquest comunica que ha finalitzat el termini d'informació pública i no s'hi han presentat al·legacions.
  
Afeccions legals
  
Els condicionants de la declaració d'impacte ambiental de data 22 de febrer de 2000, de resolució de l'expedient d'avaluació d'impacte ambiental de la PGOU de Castelló de la Plana, com també les mesures protectores previstes en l'estudi d'impacte ambiental de l'esmentat pla general.
  
La indústria sol·licita l'autorització ambiental integrada que atorga la Direcció General de Qualitat Ambiental de la Conselleria de Territori i Habitatge.
  
D'acord amb els articles 18, 19 i 20 de l'Ordre, de 9 de setembre del 2003, de la Conselleria de Territori i Habitatge, per la qual es desenvolupa el Decret 119/2003, del Consell de la Generalitat, pel qual s'aprova el Reglament orgànic funcional de la Conselleria de Territori i Habitage, les competències en matèria de control integrat de la contaminació, qualitat d'aigües, seguiment i control d'aquest recurs, protecció atmosfèrica i acústica, i el seguiment, control i gestió de residus s'atribueixen a la Direcció General de Qualitat Ambiental.
  
Tot això sense perjudici de les autoritzacions que escaiga obtenir d'altres organismes, de conformitat amb la normativa sectorial que hi siga d'aplicació.
  
Consideracions ambientals
  
Atés l'entorn en què se situa la indústria, i com ja s'ha comentat en anterior apartat, no cal esperar, en el cas concret avaluat, afeccions ambientals de rellevància dins del conjunt d'aquells valors que s'han delimitat a aquesta declaració. I és que, d'acord amb l'estudi, l'activitat es localitza en un lloc completament urbanitzat, per la qual cosa hi ha subministrament municipal d'aigua industrial, subministrament d'energia elèctrica i subministrament de gas natural. Hi ha xarxa de clavegueram operativa.
  
S'entén que ja es van estudiar els aspectes territorials susceptibles de patir impacte a raó de l'ús donat al sòl. És per aquest motiu pel qual no s'entrarà novament en això, i es remetrà, en tot cas, a la declaració d'impacte ambiental del PGOU de Castelló de la Plana (expedient número 573/99-AIA), de data 22 de febrer de 2000.
  
S'ha comprovat que no hi ha afecció directa a cap àrea protegida, açò és, qualssevol àrees que puguen estar subjectes a algun tipus de protecció administrativa, com ara ZEPA, LIC, microreserves, etc.
  
Consideracions jurídiques
  
El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del reglament d'aquesta, ja que tal com estableix l'apartat i) del grup 4 de l'annex 1 de la Llei 6/2001, de 8 de maig, de modificació del Reial decret legislatiu 1302/1986, de 28 de juny, d'avaluació d'impacte ambiental, les instal·lacions per a la fosa de substàncies minerals, inclosa la producció de fibres minerals, Amb una capacitat de fosa superior a 20 tones per dia, es troben sotmeses al tràmit de declaració d'impacte ambiental.
  
L'expedient ha observat els tràmits prevists en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/89, de 3 de març, de la Generalitat Valenciana i en les altres disposicions que hi són d'aplicació.
  
L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, el projecte Indústria per a la fabricació de paviments i revestiments ceràmics, localitzat en la carretera de Borriol, km 5, 3 (Castelló) i promogut per CERÁMICAS PEÑARROYA, SA sempre que aquest es desenvolupe amb les previsions de l'estudi d'impacte ambiental i amb els condicionants establerts en l'apartat segon.
  
Segon
  
1. Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà suficient el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
2. Per tot això, la Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment, control i gestió de residus i, a més, com a òrgan amb competència substantiva en matèria d'autorització ambiental integrada, haurà de constatar periòdicament que el funcionament de l'activitat objecte de referència s'ajusta al que reglamenta o, si és el cas, a les millors tecnologies disponibles i els valors límit d'emissió. A aquest efecte, anualment, la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot l'anteriorment especificat en relació amb la producció i programes de minimització de residus, emissions, abocaments, seguiment i control de les activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.
  
Tercer
  
Notificar a les parts interessades que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos consideren pertinents.
  
Quart
  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.
  
València, 5 de juliol de 2004.- El director general de Gestió del Medi Natural: Javier Gómez Martín.
  
Declaració d'impacte ambiental
  
Dades de l'expedient
  
Expedient: 423/2046-ODV
  
Títol: Pla general d'ordenació urbana
  
Promotor: Ajuntament de Vinalesa
  
Autoritat substantiva: Ajuntament i CTV
  
Localització: Terme municipal de Vinalesa (València)
  
Descripció del projecte
  
1. Objecte del projecte
  
Es pretén adequar el vigent planejament del terme municipal de Vinalesa, el Pla general d'ordenació urbana aprovat per la Comissió territorial d'urbanisme en data 15 de novembre de 1990, als canvis experimentats en les condicions socioeconòmiques i urbanístiques dels últims anys.
  
2. Descripció de les característiques més rellevants del projecte
  
2.1. Segons s'indica, set de les deu unitats d'execució de sòl residencial es troben executades o en fase de desenvolupament, totalitzant el 80% de les actuacions integrades. El sòl urbanitzable industrial, per la seua banda, també s'està desenvolupant i s'ha presentat un pla parcial de millora que queda contingut en la totalitat d'aquest en la proposta del nou Pla general d'ordenació urbana i que va obtenir la preceptiva declaració d'impacte ambiental. Tot això justifica la necessitat la revisió del planejament general.
  
2.2. La nova proposta considera prioritari donar solució al problema que suposa el pas de la carretera local V-6026 que va de Meliana a Moncada pel centre de la població, i pren força l'alternativa de la ronda est després de la incorporació al planejament de grans infraestructures com són la canalització del barranc de Carraixet i el distribuïdor comarcal.
  
2.3. El canvi en el plantejament i definició de la ronda, consensuat amb l'Ajuntament de Foios atés que afecta en part a aqueix altre terme municipal, ha permés proposar com a sòl urbanitzable residencial una xicoteta bossa de sòl lliure entre la ronda oest i el llit del barranc del Carraixet.
  
2.4. Per a la resta del sòl es proposa mantenir l'estatus actual, excepte xicotets ajusts.
  
2.5. La distribució del sòl queda de la manera següent:
  
 - Sòl urbà: 409.097'86 m²
  
- Sòl urbanitzable: 155.956'78 m²
  
- Sòl no urbanitzable: 30.702'94 m²
  
- Sòl no urbanitzable d'especial protecció: 945.700'30 m²
  
- Es produeix perquè un augment de 10 ha. per al sòl urbà i de poc més de 6 ha. per al sòl urbanitzable.
  
3. Alternatives
  
El projecte considera que no hi ha possibilitat alguna de formular diverses alternatives i aposta per ajustar el ja consolidat, i queden per a l'estudi xicotets problemes puntuals de l'ordenació interior.
  
Tramitació administrativa
  
1. Informació pública
  
En data 21 de novembre de 2002 el Servei Territorial de la Direcció General d'Urbanisme i Ordenació Territorial va remetre projecte tècnic, inclòs estudi d'impacte ambiental, relatiu al Pla general d'ordenació urbana, i es va incoar el corresponent expedient d'avaluació d'impacte ambiental.
  
L'estudi d'impacte ambiental es va exposar al públic, juntament amb la resta de la documentació tècnica, segons anuncis publicats en el diari Levante, de data 3 de juny de 2002 i en el DOGV núm. 4266, de 7 de juny de 2002.
  
Durant el període d'informació pública s'hi van presentar 634 al·legacions, segons consta en els certificats emesos pel secretari - interventor de l'Ajuntament de Vinalesa, en els quals s'incloïa l'aprovació provisional, l'informe del tràmit d'informació al públic realitzat i estimació o desestimació de les al·legacions presentades.
  
2. Resum de les al·legacions
  
Del total d'al·legacions presentades només dotze presenten continguts diferents, si bé dins d'una mateixa al·legació es tracten diversos aspectes.
  
Cap d'aquestes cita expressament els continguts de l'estudi d'impacte ambiental, si bé un parell mostren la seua disconformitat amb la localització i els usos del sòl industrial per les possibles molèsties que pogueren arribar a produir-se amb motiu de la instal·lació de determinades activitats en l'àmbit més pròxim als usos residencials.
  
L'Ajuntament va desestimar aquestes dues al·legacions fent referència a què la normativa del Pla general d'ordenació urbana preveu limitacions als usos que s'han d'implantar, com també les condicions tècniques que han de complir aquests per a assegurar-ne la compatibilitat amb els usos residencials.
  
3. Peticions d'informació o documentació complementària
  
En data 21 de juny de 2004 es va sol·licitar ampliació de documentació a l'Ajuntament de Vinalesa en relació amb la depuració d'aigües residuals i la gestió dels residus sòlids inerts, rebent-se contestació en data 30 de juny de 2004. El contingut de l'esmentat informe es troba degudament inclòs en el cos d'aquesta declaració.
  
Sol·licitud d'informes sectorials
  
Atesa la falta de referències del planejament al PATRICOVA, en data 15 de juny del 2004 es va sol·licitar informe l'Àrea de Planificació i Ordenació del Territori de la Conselleria de Territori i Habitatge, i es va rebre contestació en data 2 de juliol de 2004. Les referències a l'esmentat informe es troben també incloses en el cos d'aquesta declaració.
  
Afeccions legals
  
1. A Vinalesa es troben classificats dos camins ramaders, coneguts com assagador del Barranc del Carraixet, de 15 metres d'amplada legal, i assagador de Sagunt, d'amplària variable.
  
El primer d'aquests discorre íntegrament pel llit del barranc del Carraixet, juntament amb el límit oest del terme municipal, mentre que el segon travessa el nucli urbà actual i connecta els termes municipals de Foios i Alfara del Patriarca.
  
2. Per l'extrem occidental del municipi discorre el ja esmentat barranc del Carraixet, sobre la secció del qual s'està intervenint en diverses fases al llarg de gran part del desenvolupament lineal d'aquest per a reduir les possibles avingudes.
  
Segons el Pla d'acció territorial sobre el risc d'inundació de la Comunitat Valenciana, el municipi de Vinalesa es veu afectat d'una manera important pel risc d'inundació en distint grau i abast territorial, i en destaca el risc 1 en el mateix llit del barranc i el risc 2 en l'extrem nord-occidental del terme municipal, que afecta tant el sòl urbà com el sòl no urbanitzable vigent i l'urbanitzable residencial proposat en el nou instrument de planejament. Finalment, les partides situades al sud del municipi estan afectades per un risc 6.
  
Segons la disposició addicional primera del PATRICOVA, Vinalesa no està inclòs en la llista de municipis afectats per un elevat risc d'inundació.
  
A la vista de la documentació presentada, el planejament proposat no s'ajusta als articles 20, 21 i 22 d'aquest Pla d'acció territorial, i tampoc presenta un estudi d'inundabilitat que concrete, amplie o modifique al mateix en compliment de l'article 16.
  
Després de sol·licitar informació a aquest respecte, segons es desprén de l'informe rebut en data 2 de juliol, emés per l'Àrea de Planificació i Ordenació Territorial de la Conselleria de Territori i Habitatge amb caràcter favorable, es va realitzar en el seu moment un estudi d'inundabilitat a escala de major detall que el del PATRICOVA concloent que el sector a desenvolupar no està afectat per cap risc d'inundabilitat. No ocorre el mateix amb la part nord del terme municipal, que presenta un risc 5 però en menor superfície que establira el PATRICOVA, i es pot eliminar també si es prolongara l'actual canalització del barranc uns 500 metres aigües amunt del començament d'aquest.
  
3. Consultats altres aspectes ambientals degudament reglats en les corresponents disposicions normatives d'aquests, s'estima que no hi ha afecció directa sobre aquests atesa la seua inexistència en l'àmbit municipal estudiat o en l'àmbit d'influència d'aquests.
  
Consideracions ambientals
  
1. El desenvolupament dels nous sòls urbanitzables proposats es planteja com una tasca de regularització del perfil del sòl urbà més que com una aposta per un altre model urbanístic, en créixer llavors en taca d'oli i resolent espais residuals entre el nucli urbà i el barranc del Carraixet.
  
En tot cas, ateses les característiques homogènies pel que fa a usos actuals del sòl es refereix en el terme de Vinalesa, els desenvolupaments urbanístics impliquen en qualsevol cas la substitució de terrenys transformats a l'agricultura fa ja molts anys, preferentment cítrics i hortalisses.
  
2. Com a conseqüència de l'anterior, no es detecten valors destacables entre la fauna i la flora típiques d'aquests entorns, i resulten els impactes més destacats els relatius a l'eliminació de sòls al·luvials amb una gran aptitud per als usos agraris i del paisatge tradicional.
  
Per l'extensió del creixement proposat i la localització d'aquest, el plantejament urbanístic pot considerar-se compatible amb el manteniment dels usos agraris, que continuen conformant el principal paisatge del terme municipal i l'entorn d'aquest. Per a facilitar-ne la conservació el planejament ha inclòs aquests sòls en la categoria de no urbanitzables d'especial protecció.
  
3. Així, els principals impactes associats als desenvolupaments urbanístics se circumscriuen al consum de recursos i a la generació de residus, juntament amb els riscos ja comentats.
  
En aqueix sentit, l'estudi d'impacte ambiental indica que no hi ha captacions per al consum d'aigua potable en el municipi, i es proveeix de la xarxa metropolitana de València i, en conseqüència, de les potabilitzadores de Manises i Picassent.
  
En relació amb la depuració d'aigües residuals, s'informa que el nucli urbà posseeix xarxa de clavegueram que condueix les aigües residuals fins a la depuradora de l'Horta Nord situada a Alboraia. La xarxa de clavegueram és comuna per als usos residencials i industrials. Segons les dades aportades, la depuradora aboca directament al barranc del Carraixet i compleix aquest abocament les exigències de la legislació estatal i la Directiva 271/91/CEE.
  
Els residus sòlids urbans són depositats en contenidors i recollits diàriament per una empresa especialitzada, i traslladats posteriorment a un abocador controlat. Hi ha recollida selectiva de vidre i cartó per al posterior reciclatge d'aquests.
  
A pesar de la informació facilitada en l'estudi d'impacte ambiental, en relació amb el consum d'aigua potable, la depuració d'aigües residuals i la gestió de residus no s'hi aporta cap certificat que avale, des d'un punt de vista tècnic i justificat, el contingut d'aquest.
  
Per la seua banda, l'estudi d'impacte ambiental identifica una sèrie d'impactes associats als abocaments incontrolats de residus sòlids inerts procedents de l'activitat constructiva, principalment com a causa de la falta d'una infraestructura municipal per a la correcta gestió d'aquests. Els depòsits d'aquest tipus de residus solen localitzar-se en l'entorn del barranc del Carraixet.
  
Segons es desprén de la nova informació remesa per l'Ajuntament de Vinalesa en data 30 de juny de 2004, que modifica els continguts de la documentació inicialment avaluada, el municipi de Vinalesa aboca les aigües residuals d'aquest generades per usos residencials i industrials al col·lector general executat per la Generalitat Valenciana. A aquest, hi aboquen els municipis del marge esquerre del Carraixet i connecta amb l'EDAR d'Alboraia. La capacitat de l'esmentada estació és suficient per al municipi de Vinalesa. No existeixen en l'actualitat punts d'abocament directe al barranc del Carraixet ja que en el seu dia van ser eliminats en entrar en funcionament el col·lector comarcal. D'altra banda, els abocaments incontrolats de residus sòlids inerts procedents de l'activitat constructiva van ser eliminats amb la canalització del barranc del Carraixet. La xicoteta entitat del terme municipal no permet la ubicació de cap abocador per a aquest tipus de residus, i ens remet a l'aplicació de la Llei de residus per a evitar l'aparició de nous punts d'abocament.
  
Consideracions jurídiques
  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del Reglament d'aquesta, annex I, apartat 8.G del Decret 162/1990, de 15 d'octubre.
  
2. En l'expedient s'han observat els tràmits prevists en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.
  
3. L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot l'anterior, fent ús de les facultats que tinc legalment atribuïdes, emet la següent
  
Declaració d'impacte ambiental
  
1. S'estima acceptable, a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, el projecte sobre el Pla general d'ordenació urbana del municipi de Vinalesa (València), promogut pel mateix Ajuntament, sempre que es desenvolupe d'acord amb el que estableix la documentació presentada i amb els condicionants establerts a continuació.
  
2. Condicionants per a l'aprovació i desenvolupament del projecte:
  
I. Haurà d'acreditar-se, davant la Comissió Territorial d'Urbanisme, l'existència d'aigua potable en quantitat i qualitat suficient per a proveir la població i els usos complementaris sense cap perjudici per als usos actuals. De la mateixa manera s'acreditarà la capacitat de depuració de l'EDAR actual i si no n'hi ha la reserva corresponent per a l'ampliació d'aquesta d'acord amb les expectatives del projecte presentat, segons informe i condicions de l'òrgan competent en la matèria.
  
II. Els residus sòlids inerts hauran de gestionar-se en abocadors autoritzats, i no hauran de depositar-se en cap moment runes en llocs no autoritzats degudament. Amb aquest fi, l'Ajuntament exigirà els certificats d'acceptació i capacitat per part d'una empresa autoritzada a les empreses encarregades de l'execució dels sectors de sòl urbanitzable. Per la seua banda, haurà d'existir compromís i capacitat de gestió municipal dels residus sòlids urbans, amb recollida selectiva de paper/cartó, vidre i envasos lleugers en compliment del Pla integral de residus de la Comunitat Valenciana.
  
3. Es notifica a les parts interessades que contra aquesta resolució, per no ser un acte definitiu en via administrativa no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.
  
4. Aquesta declaració d'impacte ambiental es publicarà en el Diari Oficial de la Generalitat Valenciana d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.
  
València, 7 de juliol de 2004.- El director general de Gestió del Medi Natural: Javier Gómez Martín.
  
Declaració d'impacte ambiental
  
Expedient: 417/03-AIA
  
Títol: Fabricació de productes ceràmics
  
Promotor: PERIS Y CIA, SA
  
Autoritat substantiva: Direcció General de Qualitat Ambiental de la Conselleria de Territori i Habitatge
  
Localització: Zona Industrial UI-10, La Trencadella. Av. Manuel Escobedo, s/n. 12563 € Onda (Castelló)
  
Descripció del projecte
  
1. Objecte del projecte
  
PERIS Y CIA, SA és una indústria radicada a Onda (Castelló) que es dedica a la fabricació de productes ceràmics. Per necessitats de mercat, desitja ampliar les seues instal·lacions mitjançant la posada en marxa d'un nou centre fabril i que es destinarà a la fabricació de productes ceràmics amb una capacitat de producció superior a les 75 tones per dia.
  
La indústria projecta l'ampliació de les actuals instal·lacions d'aquests, i és considerada aquesta ampliació com a modificació substancial. L'objecte del projecte i estudi d'impacte ambiental presentats és l'obtenció de l'autorització ambiental integrada de la totalitat de la factoria.
  
2. Antecedents
  
La indústria se situarà en les parcel·les 3 i 5 del polígon industrial La Trencadella, zona industrial UI-10, i ocupa una superfície de 99.217 m², segons el PGOU d'Onda, l'homologació del qual va obtenir la declaració d'impacte ambiental en data 8 de juliol de 1998.
  
El polígon disposa de totes les dotacions per al funcionament correcte d'aquest, com ara, evacuació d'aigües residuals, evacuació de pluvials, vials de circumval·lació, energia elèctrica, xarxa de gas natural, distribució d'aigua potable.
  
3. Caràcter de la declaració
  
La declaració d'impacte ambiental que conforma aquesta resolució forma part del procés d'autorització ambiental en tràmit, en aplicació de la Llei 16/2002, d'1 de juliol de prevenció i control integrat de la contaminació, i el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
Aquesta normativa determina el contingut i abast de l'autorització ambiental integrada, la finalitat del qual és integrar en una única resolució totes aquelles autoritzacions i pronunciaments sectorials en matèria d'abocaments d'aigües residuals, producció i gestió de residus i emissions a l'atmosfera competència de la conselleria competent en matèria de medi ambient de la Generalitat, preceptius per a la implantació i posada en marxa de les instal·lacions sotmeses al règim de prevenció i control integrats de la contaminació a la Comunitat Valenciana. En aquesta resolució s'incorporarà, si és el cas, la declaració o estimació d'impacte ambiental.
  
En els casos en què així succeïsca i al mateix temps l'emplaçament ho permeta, procedeix per tant, excloure del contingut de la declaració d'impacte ambiental aquells aspectes que la Llei 16/2002, d'1 de juliol, de prevenció i control integrat de la contaminació, i el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana, reserven a la resolució administrativa que conté l'autorització ambiental integrada, a fi d'evitar duplicitats innecessàries en el procés d'anàlisi i valoració ambiental, com també en l'establiment de mesures correctores, protectores i la vigilància i control d'aquestes.
  
Cal considerar que l'avaluació d'impacte ambiental de les afeccions ambientals derivades de l'emissió de contaminants atmosfèrics, generació de residus, consum d'aigües i abocament d'aigües residuals, es realitza a través dels informes que emeten organismes i serveis competents en cadascuna de les matèries, els quals al seu torn són consultats pel departament que emet l'autorització ambiental integrada.
  
A la vista de l'article 22 del Decret 40/2004, l'autorització ambiental integrada contindrà, a banda de la declaració d'impacte ambiental, tota una sèrie d'apartats a través dels quals podran minimitzar-se els impactes directes sobre el medi abiòtic i la població. Els impactes ambientals directes seran sobre els quals més fàcilment es podran adoptar mesures correctores que, al seu torn, resultaran mesures preventives dels impactes indirectes sobre el medi natural biòtic, perceptual i social. I són les afeccions directes, les que durant el funcionament normal de les activitats IPPC poden donar-se sobre els treballadors i el medi natural inert o abiòtic (aire, sòl i aigua) i les directes, les que poden donar-se sobre el medi biòtic (flora, fauna i processos biòtics).
  
En conseqüència, la necessària coordinació administrativa entre els diversos departaments de la Conselleria de Territori i Habitatge, si més no exigeix que la declaració d'impacte ambiental, que és succeïda per una autorització ambiental integrada, limite l'àmbit de decisió d'aquesta als aspectes relacionats amb les afeccions indirectes a la fauna, flora, paisatge, espais naturals protegits, zones humides, formacions geomorfològiques, i altres.
  
Tramitació administrativa
  
En data 22 d'octubre de 2003, l'Àrea de qualitat ambiental de la Conselleria de Territori i Habitatge va remetre el projecte d'activitat, i l'estudi d'impacte ambiental del projecte de referència, junt amb l'informe favorable sobre la implantació de l'activitat, per part de l'Ajuntament d'Onda.
  
L'estudi d'impacte ambiental, ha sigut sotmés a informació pública durant el termini de trenta dies, i no s'hi han presentat al·legacions.
  
Afeccions legals
  
Els condicionants de la declaració d'impacte ambiental de data 8 de juliol de 1998, de resolució de l'expedient 301/98-AIA d'avaluació d'impacte ambiental de l'homologació del PGOU d'Onda, així com les m esures protectores previstes en l'estudi d'impacte ambiental de l'esmentada modificació.
  
La indústria sol·licita l'autorització ambiental integrada que atorga la Direcció General de Qualitat Ambiental de la Conselleria de Territori i Habitatge.
  
D'acord amb els articles 18, 19 i 20 de l'Ordre de 9 de setembre de 2003, de la Conselleria de Territori i Habitatge per la qual es desenvolupa el Decret 119/2003, del Consell de la Generalitat, pel qual s'aprova el Reglament orgànic funcional de la Conselleria de Territori i Habitatge, les competències en matèria de control integrat de la contaminació, qualitat d'aigües, seguiment i control d'aquest recurs, protecció atmosfèrica i acústica, i el seguiment, control i gestió de residus s'atribueixen a la Direcció General de Qualitat Ambiental.
  
Tot això, sense perjudici de les autoritzacions que escaiga obtenir d'altres organismes, de conformitat amb la normativa sectorial que hi siga d'aplicació.
  
Consideracions ambientals
  
Les accions amb probable incidència ambiental durant la fase de funcionament seran bàsicament la generació d'emissions contaminants, aigües residuals i, en menor grau, residus, sorolls i vibracions. Atesa la tipologia de l'activitat i l'antropitzat del lloc en què es projecta dur a terme (en una parcel·la d'un polígon industrial), els elements ambientals més directament afectats pel desenvolupament del projecte podrien ser els propis del medi natural inert o abiòtic (aire, sòl i aigua), ja que el medi biòtic (flora, fauna i processos biòtics), perceptual i social es veuran ?en principi- molt lleugerament afectats. Els impactes ambientals directes seran sobre els quals més fàcilment es podran adoptar mesures correctores que, al seu torn, resultaran mesures preventives per als impactes indirectes sobre el medi físic biòtic, perceptual i social.
  
Atés que no s'afecta directament cap nucli residencial o àrea protegida, és a dir, qualssevol àrees que pogueren estar subjectes a algun tipus de protecció administrativa, com ara ZEPA, LIC, microreserves, etc, només cap la reducció dels impactes directes sobre el medi abiòtic, que al seu torn suposarà la reducció dels fenòmens de transport que podrien arribar a afectar la població o a algun àrea protegida. S'entén que aquests impactes es reduiran a través del compliment de la legalitat vigent en matèria de residus, emissions i abocaments o, si és el cas, amb l'adopció de les millors tecnologies disponibles i els valors límit d'emissió de la legislació IPPC.
  
Consideracions jurídiques
  
El projecte examinat queda tipificat en el grup 4-l) de l'annex I de la Llei 6/2001, de 8 de maig, d'avaluació d'impacte ambiental.
  
L'expedient ha observat els tràmits prevists en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/89, de 3 de març, de la Generalitat Valenciana i en les altres disposicions que hi són d'aplicació.
  
L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que hi siguen d'aplicació, la fabricació de productes ceràmics, promogut per PERIS Y CIA, SA, sempre que aquest es desenvolupe amb les previsions de l'estudi d'impacte ambiental i amb els condicionants establerts en l'apartat segon.
  
Segon
  
Com a condicions addicionals que s'han de complir s'estableixen les següents:
  
1. Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà prou amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
2. Altres condicionants de caràcter ambiental derivats de l'homologació del PGOU d'Onda.
  
3. La Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment, control i gestió de residus i, a més, com a òrgan amb competència substantiva en matèria autorització ambiental integrada, haurà de constatar periòdicament que el funcionament de l'activitat objecte de referència s'ajusta al que reglamenta o, si és el cas, a les millors tecnologies disponibles i els valors límit d'emissió. A aquest efecte, anualment, la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot l'anteriorment especificat en relació amb la producció i programes de minimització de residus, emissions, abocaments, seguiment i control de les activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.
  
Tercer
  
Notificar a les parts interessades que, contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos estimen pertinents.
  
Quart
  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.
  
València, 7 de juliol de 2004.- El director general de Gestió del Medi Natural: Javier Gómez Martín.
  
Declaració d'impacte ambiental
  
Expedient: 124/04-AIA
  
Títol: Fabricació de productes ceràmics
  
Promotor: AZULEJOS SANCHIS SA
  
Autoritat substantiva: Direcció General de Qualitat Ambiental de la Conselleria de Territori i Habitatge
  
Localització: Ctra. Castelló-l'Alcora, km 20. 12034 € l'Alcora (Castelló)
  
Descripció del projecte
  
1. Objecte del projecte
  
AZULEJOS SANCHIS SA és una indústria radicada a l'Alcora (Castelló) que es dedica a la fabricació de productes ceràmics. L'objecte del projecte I estudi d'impacte ambiental presentats és l'obtenció de l'autorització ambiental integrada de la factoria.
  
2. Antecedents
  
La indústria objecte del present projecte es troba ubicada en sòl urbà industrial segons el Pla general d'ordenació urbana de l'Alcora.
  
3. Caràcter de la declaració
  
La declaració d'impacte ambiental que conforma aquesta resolució forma part del procés d'autorització ambiental en tràmit, en aplicació de la Llei 16/2002, d'1 de juliol de prevenció i control integrat de la contaminació, i el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
Aquesta normativa determina el contingut i abast de l'autorització ambiental integrada, la finalitat de la qual és integrar en una única resolució totes aquelles autoritzacions i pronunciaments sectorials en matèria d'abocaments d'aigües residuals, producció i gestió de residus i emissions a l'atmosfera competència de la conselleria competent en matèria de medi ambient de la Generalitat, preceptius per a la implantació i posada en marxa de les instal·lacions sotmeses al règim de prevenció i control integrats de la contaminació a la Comunitat Valenciana. En aquesta resolució s'incorporarà, si és el cas, la declaració o estimació d'impacte ambiental.
  
En els casos en què així succeïsca i al mateix temps l'emplaçament ho permeta, escau, per tant, excloure del contingut de la declaració d'impacte ambiental aquells aspectes que la Llei 16/2002, d'1 de juliol de prevenció i control integrat de la contaminació, i el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana, reserven a la resolució administrativa que conté l'autorització ambiental integrada, a fi d'evitar duplicitats innecessàries en el procés d'anàlisi i valoració ambiental, com també en l'establiment de mesures correctores, protectores i la vigilància i control d'aquestes.
  
Cal considerar que l'avaluació d'impacte ambiental de les afeccions ambientals derivades de l'emissió de contaminants atmosfèrics, generació de residus, consum d'aigües i abocament d'aigües residuals, es realitza a través dels informes que emeten organismes i serveis competents en cada una de les matèries, els quals al seu torn són consultats pel departament que emet l'autorització ambiental integrada.
  
A la vista de l'article 22 del Decret 40/2004, l'autorització ambiental integrada haurà de contenir, a banda de la declaració d'impacte ambiental, tota una sèrie d'apartats a través dels quals podran minimitzar-se els impactes directes sobre el medi abiòtic i la població. Els impactes ambientals directes seran sobre els quals més fàcilment es podran adoptar mesures correctores que, al seu torn, resultaran mesures preventives dels impactes indirectes sobre el medi natural biòtic, perceptual i social. Són les afeccions directes, les que durant el funcionament normal de les activitats IPPC poden donar-se sobre els treballadors i el medi natural inert o abiòtic (aire, sòl i aigua) i les directes, les que poden donar-se sobre el medi biòtic (flora, fauna i processos biòtics).
  
En conseqüència, la necessària coordinació administrativa entre els diversos departaments de la Conselleria de Territori i Habitatge, si més no exigeix que la declaració d'impacte ambiental, que és succeïda per una autorització ambiental integrada, limite l'àmbit de decisió d'aquesta als aspectes relacionats amb les afeccions indirectes a la fauna, flora, paisatge, espais naturals protegits, zones humides, formacions geomorfològiques, i altres.
  
Tramitació administrativa
  
En data 16 d'abril de 2004, l'Àrea de qualitat ambiental de la Conselleria de Territori i Habitatge va remetre el projecte d'activitat, i l'estudi d'impacte ambiental del projecte de referència, juntament amb l'informe favorable sobre la implantació de l'activitat, per part de l'Ajuntament de l'Alcora.
  
L'estudi d'impacte ambiental, ha sigut sotmés a informació pública durant el termini de trenta dies, i no s'hi han presentat al·legacions.
  
Afeccions legals
  
La indústria sol·licita l'autorització ambiental integrada que atorga la Direcció General de Qualitat Ambiental de la Conselleria de Territori i Habitatge.
  
D'acord amb els articles 18, 19 i 20 de l'Ordre de 9 de setembre de 2003, de la Conselleria de Territori i Habitatge, per la qual es desenvolupa el Decret 119/2003, del Consell de la Generalitat, pel qual s'aprova el Reglament orgànic funcional de la Conselleria de Territori i Habitatge, les competències en matèria de control integrat de la contaminació, qualitat d'aigües, seguiment i control d'aquest recurs, protecció atmosfèrica i acústica, i el seguiment, control i gestió de residus s'atribueixen a la Direcció General de Qualitat Ambiental.
  
Tot això, sense perjucici de les autoritzacions que escaiga obtenir d'altres organismes, de conformitat amb la normativa sectorial que hi siga d'aplicació.
  
Consideracions ambientals
  
Les accions amb probable incidència ambiental durant la fase de funcionament seran bàsicament la generació d'emissions contaminants, aigües residuals i, en menor grau, residus, sorolls i vibracions. Atesa la tipologia de l'activitat i l'antropització del lloc en què es projecta dur a terme (en una parcel·la d'un polígon industrial), els elements ambientals més directament afectats pel desenvolupament del projecte podrien ser els propis del medi natural inert o abiòtic (aire, sòl i aigua), ja que el medi biòtic (flora, fauna i processos biòtics), perceptual i social es veuran ?en principi- molt lleugerament afectats. Els impactes ambientals directes seran sobre els quals més fàcilment es podran adoptar mesures correctores que, al seu torn, resultaran mesures preventives per als impactes indirectes sobre el medi físic biòtic, perceptual i social.
  
Atés que no s'afecta directament cap nucli residencial o cap àrea protegida, açò és, qualssevol àrees que puguen estar subjectes a algun tipus de protecció administrativa, com ara ZEPA, LIC, microreserves, etc, només cap la reducció dels impactes directes sobre el medi abiòtic, que al seu torn implicarà la reducció dels fenòmens de transport que podrien arribar a afectar la població o alguna àrea protegida. S'entén que aquests impactes es reduiran a través del compliment de la legalitat vigent en matèria de residus, emissions i abocaments o, si és el cas, amb l'adopció de les millors tecnologies disponibles i els valors límit d'emissió de la legislació IPPC.
  
Consideracions jurídiques
  
El projecte examinat queda tipificat en el grup 4-l) de l'annex I de la Llei 6/2001, de 8 de maig, d'avaluació d'impacte ambiental.
  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/89, de 3 de març, de la Generalitat Valenciana i en les altres disposicions que hi són d'aplicació.
  
L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, només a l'efecte ambientals i sense perjudici de l'obtenció prèvia de les autoritzacions sectorials que hi són d'aplicació, la fabricació de productes ceràmics, promogut per AZULEJOS SANCHIS SL, sempre que aquest es desenvolupe amb les previsions de l'estudi d'impacte ambiental i amb els condicionants establerts en l'apartat segon.
  
Segon
  
Com a condicions addicionals que s'han de complir s'hi estableixen les següents:
  
1. Per la seua ubicació es considera que en matèria d'emissions atmosfèriques, soroll, abocament d'aigües residuals i generació de residus, serà prou amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats, Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
2. La Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment, control i gestió de residus i, a més, com a òrgan amb competència substantiva en matèria autorització ambiental integrada, haurà de constatar periòdicament que el funcionament de l'activitat objecte de referència s'ajusta al que reglamenta o, si és el cas, a les millors tecnologies disponibles i els valors límit d'emissió. A aquest efecte, anualment, la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot l'anteriorment especificat en relació amb la producció i programes de minimització de residus, emissions, abocaments, seguiment i control de les activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.
  
Tercer
  
Notificar a les parts interessades que, contra la present resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.
  
Quart
  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.